open-index/open-wikipedia-markdown huggingface dataset:
Κολέγιο DAV (Κανπούρ)

Το **Νταγιανάντ Άνγκλο Βαϊντίκ Μαχαβιντιαλάγια **(Κολέγιο D.A-V.) είναι κολέγιο που βρίσκεται στην Κανπούρ της Ινδίας. Ιδρύθηκε το 1919 από τον Λάλα Ντιουάν Τσαντ και είναι το δεύτερο αρχαιότερο πανεπιστήμιο στο Κανπούρ. Στους πρώην φοιτητές του περιλαμβάνονται επαναστάτες όπως ο Τσάντρα Σεχάρ Αζάντ και πολλές πολιτικές προσωπικότητες. Το κολέγιο βρίσκεται στις Αστικές Γραμμές, απέναντι από το Στάδιο Γκριν Παρκ. Υπάρχουν περίπου 18.000 φοιτητές με περίπου 350 άτομα διδακτικό προσωπικό. Το κολέγιο είναι διαπιστευμένο από το Ινδικό NAAC.

Ο Πρώην Πρωθυπουργός της Ινδίας Ατάλ Μπιχάρι Βατζπαγί και ο σημερινός Πρόεδρος της Ινδίας Ραμ Ναθ Κοβίντ σπούδασαν εδώ.

Το κολέγιο είναι συνδεδεμένο με το Πανεπιστήμο Τσχατραπάτι Σάχου Τζι Μαχαράτζ (πρώην Πανεπιστήμιο του Κανπούρ). Διαχειρίζεται από την Αγγλοβεδική Ένωση Κολλεγίων και Κοινωνίας Διαχείρισης Νταγιανάντ. Πρύτανης το 2018 ήταν ο Δρ. Αμίτ Κουμάρ Σριβαστάβα.

## Αξιοσημείωτοι απόφοιτοι
* Ατάλ Μπιχάρι Βατζπαγί
* Ραμ Ναθ Κοβίντ
* Ι. Κ. Γκουτζράλ
* Κ. Ράι Σάχι
* Σέιχ Ανουαρούλ Χακ

## Πρώην προσωπικό
* Σρι Σαντός Ντουιβέντι, Πρόεδρος
* Σρι Νιράτζ Σούκλα, πρώην Ελεγκτής

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κολέγια στην Ινδία
Λυσσαριά Αχαΐας

Η **Λυσσαριά** υπήρξε παλιός, βραχύβιος οικισμός του τότε Νομού Αχαιοήλιδος, που δεν υπάρχει πια. Η θέση του οικισμού τοποθετείται στην περιοχή ανάμεσα στους οικισμούς της Πλατανόβρυσης, της Χαλανδρίτσας και του Βασιλικού, ενώ σήμερα στη θέση του έχει αναπτυχθεί ο νεότερος οικισμός της Κοίμησης.

## Ιστορικά στοιχεία
Η Λυσσαριά, που ίσως αρχικά να ονομαζόταν «Λυσσαρέα», καταγράφηκε το 1700 στην ενετική απογραφή «Grimani» ως «Lisaria» και είχε 19 οικογένειες (77 κάτοικοι). Ως «Lisaria, το 1830, είχε πληθυσμό 9 οικογένειες, ενώ το 1835 αναφέρεται να κατοικείται από 5 οικογένειες (22 κάτοικοι). Αναγνωρίστηκε ως οικισμός στις 20/04/1835, όταν και υπήχθη στον τότε Δήμο Φαρών, ενώ καταργήθηκε από οικισμός το 1845 (ΦΕΚ 32Α της 08/12/1845).

Στην περιφέρεια της Τοπικής Κοινότητας Πλατανόβρυσης απαντώνται τα τοπωνύμια «Λυσσαριά» και «Λυσσαρόβρυση».

## Δείτε επίσης
*Κοίμηση Αχαΐας
*Πλατανόβρυση Αχαΐας

## Παραπομπές


## Πηγές
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κυδωνίαι, λήμμα Λυσσαριά.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λυσσαριάς Αχαιοήλιδος. eetaa.gr. Ανακτήθηκε: 16/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Διαδήλωση της 24ης Απριλίου 1965 στο Γερεβάν

μικρογραφία|Άποψη του προαυλίου χώρου της Όπερας του Γερεβάν, τοποθεσία της διαδηλώσεως της 24ης Απριλίου 1965.
μικρογραφία|Άποψη του Μνημείου του Τσιτσερνακαμπέρντ, τον Οκτώβριο του 2013. Η ανέγερεσή του αποτέλεσε συνέπεια της διαδηλώσεως.

Η **διαδήλωση της 24ης Απριλίου 1965 στο Γερεβάν** ήταν διαδήλωση η οποία έλαβε χώρα στις 24 Απριλίου 1965 στο Γερεβάν, ευρισκόμενο, τότε, εντός της Σοβιετικής Σοσιαλιστικής Δημοκρατίας της Αρμενίας, με την ευκαιρία της συμπλήρωσης 50 ετών από την Αρμενική Γενοκτονία. Η τελευταία, θεωρείται ως ιδρυτικό γεγονός του κινήματος υπέρ μιας πολιτικής αναγνώρισης της Αρμενικής Γενοκτονίας.

Ανάλογη διαδήλωση για πρώτη φορά ελάμβανε χώρα εντός της ΕΣΣΔ. Συγκεκριμένα,  διαδηλωτές συμμετείχαν στην συγκεκριμένη διαδήλωση διάρκειας 24 ωρών επί του προαυλίου χώρου της Όπερας του Γερεβάν.

Οι διεκδικήσεις της συγκεκριμένης διαδηλώσεως ήσαν η επίσημη αναγνώριση της Αρμενικής Γενοκτονίας από την ΕΣΣΔ, καθώς και η ανέγερση σχετιζόμενου με την γενοκτονία μνημείου στο Γερεβάν. Το κύριο σύνθημά της απαιτούσε μία *«δίκαια λύση στο Αρμενικό Ζήτημα»*, ενώ συνοδευόταν από διάφορα συνθήματα σχετιζόμενα με το Καραμπάγ, καθώς και το Ναχιτσεβάν. Η συγκεκριμένη διαδήλωση αποτέλεσε την κύρια αιτία της ανεγέρσεως του μνημείου του Τσιτσερνακαμπέρντ, τα εγκαίνια του οποίου πραγματοποιήθηκαν το 1967.

## Δείτε επίσης
* Γενοκτονία των Αρμενίων
* Τσιτσερνακαμπέρντ

## Παραπομπές


Κατηγορία:Γενοκτονία των Αρμενίων
Κατηγορία:Γερεβάν
Γιώργος Κονιτόπουλος

Ο **Γιώργος Κονιτόπουλος** (4 Ιουνίου 1933 - 18 Ιουνίου 1991) ήταν Έλληνας βιολιστής και συνθέτης από τη Νάξο. Έχει ταυτιστεί με το νησιώτικο τραγούδι μαζί με την αδελφή του Ειρήνη Κονιτοπούλου-Λεγάκη.

## Βιογραφία

Γεννήθηκε στην Αθήνα στις 04 Ιουνίου 1933. Γονείς του ήταν ο Μιχάλης Κονιτόπουλος (το Μωρό), επίσης φημισμένος βιολιτζής, από τον Κινίδαρο και η Μαρία Φυρογένη από την Κεραμωτή.

Το 1940 επιστρέφει οικογενειακώς στη Νάξο.

Αρχίζει από πολύ μικρός να ασχολείται με το βιολί. Στο τέλος της δεκαετίας του '40, μαθητής ακόμα, κάνει την πρώτη του δημόσια εμφάνιση. 

Μαζί με την αδελφή του την Ειρήνη Κονιτοπούλου-Λεγάκη και το θείο του τον Δημήτρη Φυρογένη, δίνουν εξετάσεις στην ΕΙΡ σαν κομπανία, τις οποίες περνούν με επιτυχία. Είναι η εποχή που αρχίζει η σύνδεση του οικογενειακού ονόματός του με το νησιώτικο τραγούδι.

Το 1960 ηχογραφεί δύο δίσκους 45 στροφών με παραδοσιακά τραγούδια διασκευασμένα από τον ίδιο.

Συνέθεσε περισσότερα από 500 τραγούδια όπως το *Αρμενάκι*,*Στην Πάρο και στη Νάξο*,*Ο Μαουκάς*,*Βεγγέρα*,*Χιονιές*, «Η αγάπη μου στην Ικαριά», που συχνά αναφέρεται ως «Ικαριώτικο» κ.α

Είχε εμφανιστεί στο χαρακτηριστικό μαγαζί που βρίσκονταν κάτω από τις κερκίδες του γηπέδου της ΑΕΚ. Επίσης στο «Σιντριβάνι» στην Αχαρνών, στο «Μουράγιο» στην Καυταντζόγλου ενώ το 1979 μεταφέρονται σε πρώην κινηματογράφο, στο τέρμα της Πατησίων που ονομάστηκε επίσης «Μουράγιο».

Ο Γιώργος Κονιτόπουλος πέθανε στις 18 Ιουνίου 1991 από ανακοπή καρδιάς σε ηλικία 58 χρονών.

## Παραπομπές


Κατηγορία:Έλληνες τραγουδοποιοί
Κατηγορία:Έλληνες βιολιστές
Κυβερνήτης

Ένας **κυβερνήτης** είναι, στις περισσότερες περιπτώσεις, δημόσιος υπάλληλος με εξουσία να κυβερνήσει την εκτελεστική εξουσία ενός μη κρατικού ή υποεθνικού επιπέδου κυβέρνησης, κατατασσόμενος κάτω από τον αρχηγό του κράτους. Στις ομοσπονδίες, *ο κυβερνήτης* μπορεί να είναι ο τίτλος ενός πολιτικού που διέπει μια συνιστώσα πολιτεία και μπορεί είτε να ορίζεται ή να εκλέγεται. Η δύναμη του κυβερνήτη μπορεί να διαφέρει δραματικά μεταξύ των πολιτικών συστημάτων, με κάποιους κυβερνήτες να έχουν μόνο ονομαστική ή σε μεγάλο βαθμό εθιμοτυπική δύναμη, ενώ άλλοι να έχουν τον πλήρη έλεγχο πάνω από ολόκληρη την κυβέρνηση.

Ιστορικά, ο τίτλος μπορεί επίσης να εφαρμοστεί στους εκτελεστικούς υπάλληλους που ενεργούν ως εκπρόσωποι των ναυλωμένων εταιρειών στην οποία έχει χορηγηθεί άσκηση της κυριαρχίας στην αποικιακή περιοχή, όπως η Βρετανική Εταιρεία Ανατολικών Ινδιών ή η Ολλανδική Εταιρεία Ανατολικών Ινδιών. Οι εταιρείες αυτές λειτουργούν ως ένα μεγάλο κράτος εντός ενός κράτους με τις δικές της ένοπλες δυνάμεις.

Μπορεί επίσης να υπάρχουν και μη πολιτικοί κυβερνήτες: υψηλόβαθμοι αξιωματούχοι σε ιδιωτική ή παρόμοια διακυβέρνηση, όπως η εμπορική και η μη κερδοσκοπική διαχείριση, στυλιζαρισμένη ως κυβερνήτης, που απλά *διέπει* ένα ίδρυμα, όπως μια εταιρία ή μια τράπεζα. Για παράδειγμα, στο Ηνωμένο Βασίλειο και άλλες χώρες της Κοινοπολιτείας, υπάρχουν κυβερνήτες φυλακών ("φύλακες" στις Ηνωμένες Πολιτείες), κυβερνήτες σχολείων και κυβερνήτες τραπεζών.

Το επίθετο που αφορά τον κυβερνήτη είναι το κυβερνητικός. Η ιστορική γυναικεία μορφή είναι *κυβερνήτισσα*, αν και οι θηλυκοί υπάλληλοι αναφέρονται με την ουδέτερη μορφή κυβερνήτης (χωρίς τη κατάληξη φύλου) στο ουσιαστικό για να αποφευχθεί η σύγχυση με άλλες έννοιες του όρου.

Στην (πολιτική) αεροπορία,ορίζεται ως κυβερνήτης αεροσκάφους με πολυμελές πλήρωμα θαλάμου διακυβέρνησης (cockpit crew) άτομο καταλλήλως εκπαιδευμένο και με επαρκή πτητική πείρα για να αναλάβη τον χειρισμό τού αεροσκάφους και τον συντονισμό τών υπολοίπων μελών τού πληρώματος αλλά και την εποπτεία τών μελών τού πληρώματος θαλάμου επιβατών.

## Δείτε επίσης

* Κυβερνήτης (Ηνωμένες Πολιτείες)

* Μπέης
* Υποδιοικητής
* Αντιβασιλιάς
* Βοεβόδας

## Παραπομπές


## Εξωτερικοί σύνδεσμοι
* 

Κατηγορία:Διακυβέρνηση της Βρετανικής Αυτοκρατορίας
Κατηγορία:Κυβερνητικές ιδιότητες
Κατηγορία:Θέσεις εξουσίας
Μελιά Ιωαννίνων

Η **Μελιά** είναι ορεινό χωριό του νομού Ιωαννίνων, στην Ήπειρο, σε υψόμετρο 520 μέτρων.

## Γεωγραφικά - ιστορικά στοιχεία
Η Μελιά είναι ανήκει στα λεγόμενα χωριά του Άνω Λούρου και απέχει 31 χλμ. νότια της πόλης των Ιωαννίνων και 4 χλμ. δυτικά από την εθνική οδό Άρτας - Ιωαννίνων. Στην ευρύτερη περιοχή του χωριού υπάρχει το χάνι του "Eμίν Aγά" που υπήρξε το στρατηγείο του βασιλιά Kωνσταντίνου κατά τη διάρκεια των Βαλκανικών πολέμων 1912 - 1913 και απετέλεσε το ορμητήριο για την απελευθέρωση των Ιωαννίνων. Το 1950 χαρακτηρίστηκε ως ιστορικό διατηρητέο μνημείο και έχει μετατραπεί πλέον σε μουσείο πολέμου. Αξιοθέατα του χωριού θεωρούνται οι εκκλησίες Αγίου Νικολάου (αρχική κτήση 1816) και τα εξωκλήσια Αγίου Θεοδώρου του Τήρωνα (1853) και Αγίας Παρασκευής (1893).

## Ονομασία - διοικητικά στοιχεία
Μέχρι το 1928 ονομαζόταν **Μελίχοβο** ενώ σε παλιότερες πηγές, χειρόγραφα της Μονής Βαρλαάμ Μετεώρων του 1613 όπου αναγράφονται δωρητές της μονής, αναφέρεται ως *Μελίχοβω*. Σύμφωνα με το σχέδιο Καλλικράτης, μαζί με τη Λαγκιώτισσα και την Αγία Παρασκευή αποτελούν τη τοπική κοινότητα Μελιάς που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 48 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Κάνδαλος Φαρρών Αχαΐας

:*Για οικισμούς με ίδιο όνομα στην Αχαΐα, δείτε: [[Κάνδαλος Αχαΐας]]*

Ο **Κάνδαλος** ή **Κάνταλος** είναι ορεινό εγκαταλελειμμένο χωριό του Νομού Αχαΐας, ευρισκόμενο ως θέση στην Τοπική Κοινότητα Χαλανδρίτσης του «καλλικρατικού» Δήμου Ερυμάνθου, του οποίου σώζονται σήμερα ερείπια.

## Τοποθεσία
Τα χαλάσματά του, ορατά και σήμερα, είναι κτισμένα σε ορεινή τοποθεσία, σε υψόμετρο  770-830 μ. περίπου, στις νοτιοανατολικές πλαγιές των Βουνών της Χαλανδρίτσας, σε ύψωμα βορείως της Χαλανδρίτσας. Οδηγεί εκεί δύσβατος ανηφορικός χωματόδρομος από τη δυτική είσοδο της Χαλανδρίτσας, ο οποίος καταλήγει στο χωριό της Κρυσταλλόβρυσης.

Στην περιοχή του Κανδάλου υπάρχει ξωκλήσι αφιερωμένο στον Άγιο Δημήτριο.

## Ιστορικά στοιχεία
Η πιθανή ετυμολογία της ονομασίας «Κάνδαλος», σύμφωνα με τον Ησύχιο, ίσως να σημαίνει *κοίλωμα* και «σκαντάλοι» είναι η λίθινες λεκάνες «προς ύδρευση ανθρώπων και ζώων». Ο ιστορικός Κ.Ν. Τριανταφύλλου αναφέρει ότι το βουνό της Χαλανδρίτσας ονομάζεται Κάνδαλος και ότι η κορυφή του ονομάζεται Τοπόλοβα.

Πρόκειται για οικισμό για τον οποίο υπάρχουν ιστορικές αναφορές ήδη από τον 17ο αιώνα, ο οποίος ερημώθηκε τη δεκαετία του 1920. Αναφέρεται σε βενετική κατάσταση χωριών του 1699, ενώ τότε αποτελούσε κοινή ενορία με τη Χαλανδρίτσα και το γειτονικό χωριό Μίραλι. Το χωριό αναφέρεται σε δικαιοπρακτικά έγγραφα του 1757 και του 1764. Το 1830 αναφέρεται ως ενορία της Ιεράς Μητροπόλεως Πατρών.

Κάτοικοι του χωριού δημιούργησαν τον ομώνυμο πεδινό οικισμό στη Δυτική Αχαΐα.

## Διοικητική εξέλιξη
Αναγνωρίστηκε επίσημα ως οικισμός στις 20 Απριλίου 1835 και υπήχθη στον τότε Δήμο Φαρών. Με το ΦΕΚ 256Α της 28/08/1912, και τη διάλυση των δήμων, προσαρτήθηκε στην τότε Κοινότητα Μπαρδικώστα. Με το ΦΕΚ 28Α της 08/02/1916 αποσπάστηκε από την τότε Κοινότητα Μπαρδικώστα και προσαρτήθηκε στην τότε Κοινότητα Χαλανδρίτσης. Στις 16/05/1928, όταν είχε ήδη εγκαταλειφθή, διαπιστώθηκε η ερήμωσή του και καταργήθηκε ως οικισμός.

## Δημογραφική εξέλιξη
Αναφέρεται το 1700 στην βενετική καταγραφή «Grimani» με την ονομασία *Candalos*, στην οποία βρέθηκε να κατοικείται από 55 κατοίκους αποτελούμενο συνολικά από 11 οικογένειες. Στα 1816 ο Πουκεβίλ αναφέρεται στο χωριό, ότι κατοικείτο από 15 οικογένειες.

Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κάνδαλος.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κανδάλου Αχαιοήλιδος. eetaa.gr. Ανακτήθηκε: 16/06/2018.
* Ε.Ε.Τ.Α.Α. - Διοικητικές μεταβολές Δήμου Φαρών (1835-1912). eetaa.gr. Ανακτήθηκε: 16/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Άννα-Τεοντόρα

Η **Άννα-Τεοντόρα** (, 13ος αιώνας) ήταν πριγκίπισσα της Βουλγαρίας, κόρη του τσάρου Ιβάν Ασέν Β΄ (βασίλευσε μεταξύ 1218-41) και της Ειρήνης Αγγελίνας της Ηπείρου. Προήλθε από τον τρίτο γάμο του πατέρα της, ενώ γεννήθηκε μεταξύ του 1238 και του 1241. Μέσω της μητέρας της, η Άννα-Τεοντόρα ήταν δισεγγονή του  Θεόδωρου Κομνηνού Δούκα τιτουλάριου Αυτοκράτορα των Ρωμαίων (απεβ. το 1253).

## Βιογραφία
Η Άννα-Τεοντόρα παντρεύτηκε τον *[[σεβαστοκράτωρ|σεβαστοκράτορα]]* Πέτρο. Απέκτησαν κόρη, η οποία παντρεύτηκε τον Σισμάν δεσπότη του Βιντίν, ο οποίος και ίδρυσε τον Οίκο του Σισμάν. Ήταν γιαγιά του "τσάρου" Μιχαήλ Γ΄ Σισμάν και προγιαγιά του "τσάρου" Ιβάν Αλεξάνταρ.

## Παραπομπές


## Εξωτερικοί σύνδεσμοι
*  България пред залез: 1300-1393/1396

Κατηγορία:Βούλγαροι του 13ου αιώνα
Κατηγορία:Βουλγάρες πριγκίπισσες
Κατηγορία:Οίκος των Ασέν
Κατηγορία:Βουλγάρες του 13ου αιώνα
Άγιος Βλάσιος Βενετίας

Ο** Άγιος Βλάσιος** () είναι εκκλησία αφιερωμένη στον Άγιο Βλάσιο, που βρίσκεται στο σεστιέρε (*sestiere*) του Καστέλο (*Castello*) της Βενετίας, στη Βόρεια Ιταλία.

Η εκκλησία βρίσκεται δίπλα στο Ναυτικό Ιστορικό Μουσείο και λειτουργείται από στρατιωτικό ιερέα. Από το 1511  μέχρι το 1577, που ολοκληρώθηκε η οικοδόμηση του ναού του Αγίου Γεωργίου των Ελλήνων και εγκαταστάθηκε ο πρώτος ορθόδοξος μητροπολίτης, εξυπηρέτησε ως  εκκλησία  την ελληνική κοινότητα της  Βενετίας, η οποία μετά την άλωση της  Κωνσταντινούπολης (1453), λόγω  μετανάστευσης Ελλήνων που ζητούσαν άσυλο στη Γαληνοτάτη, είχε αυξηθεί σημαντικά. Η παραχώρηση έγινε μετά τη Σύνοδο της Φλωρεντίας  και αφορούσε ένα παρεκκλήσιο στο ναό του Αγίου Βλασίου.

Ξαναχτίστηκε σε 1745-1752, πιθανόν σε σχέδια του Φιλίππου Ρόσι. Ο θόλος κοσμείται από νωπογραφίες του Giovanni Scajaro με *τον Άγιο βλάσιο σε Δόξα*. Οι βωμοί έχουν μεταφερθεί από την εκκλησία της Αγίας Άννας. Στον αριστερό τοίχο υπάρχει ταφικό μνημείο, με την καρδιά του Φραγκίσκου Φρειδερίκου, Αρχιδούκα της Αυστρίας (που πέθανε το 1847). Ο τάφος του Ναυάρχου Άντζελο Έμο (που πέθανε το 1792) στολίζεται με άγαλμα (1818) του γλύπτη Τζιοβάνι Φεράρι.

## Πηγές
* 

## Παραπομπές


Κατηγορία:Εκκλησίες στην Ιταλία
Κατηγορία:Κτίρια και κατασκευές στη Βενετία
Βενετια
Νταβίντ-Χαραντόκ

Το **Νταβίντ-Χαραντόκ** (λευκορωσικά: Давыд-Гарадок, λευκορωσική προφορά: daˈvɨd ɣaraˈdok, ρωσικά: Давид-Городок, πολωνικά: Dawidgródek) είναι πόλη στη νοτιοδυτική Λευκορωσική περιφέρεια  Μπρεστ. Έχει 7.681 κατοίκους (εκτίμηση 2006).

## Ιστορία
Το 1940, πάνω από το ένα τρίτο του συνολικού πληθυσμού ήταν Εβραίοι, δηλαδή 4.350 Εβραίοι. Στις 10 Αυγούστου 1941, 3.000 Εβραίοι ηλικίας άνω των 14 ετών δολοφονήθηκαν σε μια μαζική εκτέλεση που διαπράχθηκε από μονάδα των Einsatzgruppen μονάδα που αποτελούταν από τους Γερμανούς και τους συνεργάτες τους.

Οι επιζώντες φυλακίστηκαν σε ένα γκέτο που υποχρεώθηκαν σε καταναγκαστική εργασία, και υπέστησαν σκληρές συνθήκες διαβίωσης. Πολλά άτομα πέθαναν.
Στις 10 Σεπτεμβρίου του 1942, οι 1.263 εναπομείναντες κατοίκους του γκέτο, η συντριπτική πλειοψηφία γυναίκες και παιδιά, δολοφονήθηκαν. Περίπου εκατό από αυτούς κατάφεραν να διαφύγουν στο δάσος.

## Παραπομπές


## Εξωτερικοί σύνδεσμοι
* Φωτογραφίες στο Radzima.org
* Μνημείο για το Εβραϊκό πληθυσμό που δολοφονήθηκε κατά τη διάρκεια του Β΄ Παγκοσμίου Πολέμου 

Κατηγορία:Πόλεις της Λευκορωσίας
Αγία Παρασκευή Μελιάς Ιωαννίνων

*Για συνώνυμο οικισμό στο Νομό Ιωαννίνων δείτε: [[Αγία Παρασκευή Κόνιτσας Ιωαννίνων|Αγία Παρασκευή Κόνιτσας]] και [[Αγία Παρασκευή Ανατολικού Ζαγορίου Ιωαννίνων|Αγία Παρασκευή Ζαγορίου]]*
*Για οικισμούς με το ίδιο όνομα δείτε το λήμμα: [[Αγία Παρασκευή (αποσαφήνιση)]]*

Η **Αγία Παρασκευή** είναι οικισμός της τοπικής κοινότητας Μελιάς, της δημοτικής ενότητας Αγίου Δημητρίου, του δήμου Δωδώνης, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*.

## Γεωγραφικά στοιχεία
Η Αγία Παρασκευή είναι ημιορεινός οικισμός στο νότιο τμήμα του νομού Ιωαννίνων. Βρίσκεται κοντά στις δυτικές όχθες του Λούρου, σε μέσο σταθμικό υψόμετρο 320 μέτρα. Ανήκει στα επονομαζόμενα χωριά του Άνω Λούρου και απέχει 1,5 χλμ. Δ. της εθνικής οδού Άρτας-Ιωαννίνων και 28,5 χλμ. Ν. της πόλης των Ιωαννίνων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Μελιάς του νομού Ιωαννίνων. Με το ΦΕΚ 244Α - 4/12/1997, αποσπάστηκε από την κοινότητα Μελιάς και προσαρτήθηκε στον δήμο Αγίου Δημητρίου. Με το ΦΕΚ 87Α - 07/06/2010, αποσπάστηκε από τον δήμο Αγίου Δημητρίου και προσαρτήθηκε στον δήμο Δωδώνης.

## Αξιοθέατα
*Το Στρατιωτικό Μουσείο Οχυρού «Εμίν Αγά», ΝΑ. του οικισμού, στις ανατολικές όχθες του Λούρου και δίπλα στην εθνική οδό Άρτας-Ιωαννίνων. Είναι μουσείο αφιερωμένο στον πόλεμο 1912-3, όπου είχε ιδρυθεί στρατόπεδο από τον βασιλιά Κωνσταντίνο Β’ κατά τις πολεμικές επιχειρήσεις εκείνης της περιόδου, για την απελευθέρωση της Ηπείρου.
*Η πετρόκτιστη εκκλησία του Αγίου Κωνσταντίνου, ΒΑ. του οικισμού, που θεμελιώθηκε το 1950

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ)
*Εγκυκλοπαίδεια Δομή, εκδ. 2002-4
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*https://museumfinder.gr/item/stratiotiko-mousio-ochyrou-emin-aga/
*https://helleniced.wordpress.com/2010/06/19/stratiotiko-mouseio-hani-emin-aga/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Εισόδια Θεοτόκου Ιωαννίνων

Τα **Εισόδια Θεοτόκου** είναι ακατοίκητος ορεινός οικισμός του νομού Ιωαννίνων στην Ήπειρο σε υψόμετρο 550 μέτρων, το οποίο βρίσκεται στις ανατολικές παρυφές του όρους Τόμαρος (Ολύτσικας). Απέχει 27 χλμ. νότια της πόλης των Ιωαννίνων και 5 χλμ. δυτικά από την εθνική οδό Άρτας - Ιωαννίνων. Ο οικισμός αναγνωρίστηκε το 1961 και προσαρτήθηκε στην τότε κοινότητα Θερακησίου. Σύμφωνα με το σχέδιο Καλλικράτης, μαζί με την Αγία Κυριακή, το Θεριακήσι και τη Καννέτα αποτελούν τη τοπική κοινότητα Θερακησίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 δεν έχει μόνιμους κατοίκους.
 
## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Μάχη του Μποβ

Η **Μάχη του Μποβ** (, ) ήταν μάχη μεταξύ στρατευμάτων τα οποία μάχονταν για λογαριασμό του Σλέσβιχ-Χόλσταϊν και στρατευμάτων της Δανίας, η οποία έλαβε χώρα στις 9 Απριλίου 1848 στην περιοχή του Φλένσμποργκ της Δανίας, κατά τη διάρκεια του Πρώτου Πολέμου του Σλέσβιχ. Η συγκεκριμένη μάχη αποτέλεσε την πρώτη του Πρώτου Πολέμου του Σλέσβιχ, ενώ είχε νικηφόρα έκβαση για τη Δανία.

## Πλαίσιο
Το 1848, ξέσπασε ο Πρώτος Πόλεμος του Σλέσβιχ, καθώς το Σλέσβιχ-Χόλσταϊν επιχειρούσε να αποσχιστεί από τη Δανία, ενώ η Δανία το θεωρούσε ως μέρος των εδαφών της. Το Βασίλειο της Πρωσίας, η Αυστριακή Ομοσπονδία και η Γερμανική Συνομοσπονδία, απέστειλαν στρατεύματα προς υποστήριξη του Σλέσβιχ-Χόλσταϊν στην απόπειρα απόσχισής του από τη Δανία, καθώς και να αποτελέσει τμήμα της Γερμανικής Συνομοσπονδίας. Επιθυμώντας να νικήσουν τη Δανία προ της άφιξης των γερμανικών, αυστριακών και πρωσικών στρατευμάτων, 7.000 στρατιώτες του Σλέσβιχ-Χόλσταϊν, ευρισκόμενοι υπό την ηγεσία του στρατηγού Κρον, κατέλαβαν το Φλένσμποργκ, στις 31 Μαρτίου 1848.

## Πρελούδιο

Οι δανικές δυνάμεις αποβιβάστηκαν επί της Χερσονήσου Χόλντνες, ευρισκόμενης ανατολικά του Φλένσμποργκ, ενώ, φοβούμενος το ενδεχόμενου περικύκλωσής του, ο Στρ. Κρον αιτήθηκε άδεια προκειμένου να αποσύρει τους στρατιώτες του από τον οικισμό. Το αίτημά του έγινε αποδεκτό, ενώ σχεδίασε την υποχώρησή του, ώστε αυτή να λάβει χώρα στις 9 Απριλίου. Οι Δανοί διοικητές είχαν αποφασίσει η επίθεσή τους να λάβει χώρα προ της υποχώρησης του Κρον. Συγκεκριμένα, αποφάσισαν πως το αριστερό άκρο του δανικού στρατού θα ξεκινούσε επίθεση αντιπερισπασμού, ενώ το δεξί άκρο και το ιππικό θα περικύκλωναν τον εχθρό, με τις επιθέσεις τους να χαίρουν της υποστήριξης ναυτικής μοίρας ευρισκόμενης εντός του Φιορντ του Φλένσμποργκ. Οι στρατιώτες του Σλέσβιχ-Χόλσταϊν ήσαν παρατεταγμένοι σύμφωνα με το σχέδιο της προσεχούς υποχώρησής τους, με αποτέλεσμα να μην ευρίσκονται σε θέση να προβάλουν οργανωμένη αντίσταση.

## Μάχη
Οι Δανοί στρατιώτες ξεκίνησαν την επίθεσή τους μεταξύ 08:00 και 09:00 στις 9 Απριλίου. Έχοντας κακή οργάνωση και δίχως την παρουσία του ανώτατου διοικητή τους, του Πρίγκιπα του Νόερ, ο οποίος κατέφθασε δύο ώρες μετά την έναρξη της μάχης, οι στρατιώτες του Σλέσβιχ-Χόλσταϊν ήσαν ανίκανοι να νικήσουν τις δανικές δυνάμεις.

## Επακόλουθα
Τριανταπέντε στρατιώτες του Σλέσβιχ-Χόλσταϊν σκοτώθηκαν κατά τη διάρκεια της μάχης, ενώ ο αριθμός των Δανών οι οποίοι σκοτώθηκαν ήταν της τάξεως των 16. Συνολικά 138 ήσαν οι στρατιώτες του Σλέσβιχ-Χόλσταϊν οι οποίοι τραυματίστηκαν, ενώ από την πλευρά των Δανών ο αριθμός των τραυματιών ήταν της τάξεως των 66. Οι στρατιώτες του Σλέσβιχ-Χόλσταϊν οι οποίοι συνελήφθησαν ως αιχμάλωτοι ήσαν, συνολικά, 923, ενώ, από την πλευρά των Δανών, ουδείς συνελήφθη ως αιχμάλωτος.

## Παραπομπές


## Εξωτερικοί σύνδεσμοι
* 

Κατηγορία:Μάχες του Πρώτου Πολέμου του Σλέσβιχ
Κατηγορία:Μάχες της Δανίας
Κατηγορία:Φλένσμπουργκ
Ντραχιτσίν

Το **Ντραχιτσίν **(Λευκορωσικά: Драгічын, Ουκρανικά: Дорогичин, Ρωσικά: Дрогичин, Πολωνικά: Drohiczyn, Γίντις: דראהיטשין‎ Drohichin, Λιθουανικά: Drohičinas) είναι πόλη στην περιφέρεια Μπρεστ της Λευκορωσίας, διοικητικό κέντρο της επαρχίας Ντραχιτσίν.

Η Συνθήκη του Ντραχιτσίν μεταξύ της πόλης της Ρίγας και της Πολωνολιθουανικής Κοινοπολιτείας υπεγράφη στο Ντραχιτσίν το 1518.

## Παραπομπές


## Εξωτερικοί σύνδεσμοι
* Φωτογραφίες στο  Radzima.org
* Εβραϊκή ιστορία της πόλης στο JewishGen

Κατηγορία:Πόλεις της Λευκορωσίας
Πέτερ Φρόυχεν

Ο **Πέτερ Φρόυχεν** (*Lorenz Peter Elfred Freuchen*, 2 Φεβρουαρίου 1886 - 2 Σεπτεμβρίου 1957) ήταν Δανός εξερευνητής, συγγραφέας, δημοσιογράφος και ανθρωπολόγος. Είναι αξιοσημείωτος για το ρόλο του στην εξερεύνηση της Αρκτικής, ειδικά στις αποστολές Thule Expeditions.

## Προσωπική ζωή
Ο Φρόυχεν γεννήθηκε στο Nykøbing Falster της Δανίας, ηταν γιος της Anne Petrine Frederikke (née Rasmussen, 1862-1945) και του Lorentz Benzon Freuchen (1859-1927). Ο πατέρας του ήταν επιχειρηματίας. Ο Φρόυχεν παρακολούθησε το Πανεπιστήμιο της Κοπεγχάγης όπου για κάποιο διάστημα σπούδασε ιατρική.

## Μετεπειτα χρόνια
Ο Φρόυχεν και η σύζυγός του Νταγκμάρ έζησαν στη Νέα Υόρκη και διατήρησαν ένα δεύτερο σπίτι στο Noank του Κονέκτικατ. Ο πρόλογος του τελευταίου έργου του, Βιβλίο των Επτά Θαλασσών, χρονολογείται στις 30 Αυγούστου 1957 στον Noank.

## Παραπομπες


## Εξωτερικοι συνδεσμοι
*Peter Freuchen on litteraturpriser.dk (Δανικα)
*Peter Freuchen  (Δανικα)
* Photograph of Peter Freuchen and Dagmar Freuchen   (Irving Penn)

Κατηγορία:Δανοί εξερευνητές
Κατηγορία:Δανοί δημοσιογράφοι
Κατηγορία:Δανοί συγγραφείς
Μινσκ (αποσαφήνιση)

Ο όρος** Μινσκ** μπορεί να αναφέρεται:

## Τοποθεσίες
* Μινσκ, πρωτεύουσα της Λευκορωσίας
** Εθνικό Αεροδρόμιο του Μινσκ
* Μινσκ Μαζοβιέτσκι, μια πόλη στο Βοεβοδάτο της Μασοβίας, έδρα της Κομητείας Μινσκ
* Μινσκ, ένα χωριό στην περιφέρεια Κρασνογιάρσκ της Ρωσίας
* Μινσκ, χωριό φάντασμα στην περιφέρεια Ιρκούτσκ της Ρωσίας.

## Τεχνολογία
* Οικογένεια υπολογιστών Μινσκ, Σοβιετικό σύστημα υπολογιστών
* Σοβιετικό αεροπλανοφόρο ''Μινσκ'', Σοβιετικό αεροπλανοφόρο
* Μινσκ (μοτοσικλέτα), Λευκορωσικό εμπορικό σήμα μοτοσικλέτας

## Άλλες έννοιες
* Μινσκ, ανεπίσημο όνομα της συναγωγής Ανσέι Μινσκ στο Τορόντο, η οποία ιδρύθηκε από τους Ρώσους Εβραίους μετανάστες από το Μινσκ.
* 3012 Μινσκ, αστεροειδής της εξώτερης κύριας ζώνης
* Μινσκ (συγκρότημα), Αμερικανικό post-metal συγκρότημα

## Δείτε επίσης
* Minsc, χαρακτήρας βιντεοπαιχνιδιού της Πύλης του Μπαλντούρ
Γκρόντνο (αποσαφήνιση)

Το **[[Γκρόντνο]]** (Χρόντνα) είναι μια πόλη στη Λευκορωσία.

Ο όρος Γκρόντνο μπορεί επίσης να αναφέρεται σε:

* Γκρόντνο, Βοεβοδάτο Ευρύτερης Πολωνίας (στη κεντροδυτική Πολωνία) 
* Γκρόντνο, Κομητεία Τορούν στο Βοεβοδάτο Κουγιαβίας-Πομερανίας (στη βορειοκεντρική Πολωνία)
* Γκρόντνο, Κομητεία Βλοτσλάβεκ στο Βοεβοδάτο Κουγιαβίας-Πομερανίας (στη βορειοκεντρική Πολωνία)
* Γκρόντνο, Βοεβοδάτο Λοτζ (στη κεντρική Πολωνία)
* Γκρόντνο, Βοεβοδάτο Δυτικής Πομερανίας (στη βορειοδυτική Πολωνία)
Ίβιε

Η **Ίβιε **(λευκορωσικά: Іўе, λευκορωσική προφορά: ˈiʊje, ρωσικά: Ивье, ρωσική προφορά: ˈivʲjɪ, πολωνικά: Iwje, γίντις: אייוויע *Eyvye*) είναι πόλη και πρώην κοινότητα στη Λευκορωσία στην Περιφέρεια Χρόντνα, 158 χλμ. ανατολικά του Γκρόντνο. Είναι σταθμός της σιδηροδρομικής γραμμής μεταξύ της Λίντα και της Μαλαντζιέτσνα. Ήταν ο χώρος μιας επικίνδυνης αποστολής διάσωσης από τους Αδερφούς Μπιέλσκι στα τέλη του 1942, καθώς οι Γερμανοί προετοιμάζονταν να εκκαθαρίσουν το γκέτο, επειδή η περιοχή είχε καταληφθεί κατά την Επιχείρηση Μπαρμπαρόσα. Ο πληθυσμός της Ίβιε είναι 6,906 άτομα (2025).

## Αξιοσημείωτα πρόσωπα
* Χάιμ Οζέρ Γκροντζίνσκι, Ραβίνος του Βίλνιους, που γεννήθηκε στην Ίβιε
* Μοσέ Σάτζκες, Ραβίνος της Ίβιε, 1913-1941

## Αξιοθέατα
* Στο κεντρικό τμήμα της πόλης, έχουν διατηρηθεί κτίρια από τα τέλη του 19ου  και τις αρχές του 20ού αιώνα, όπως η Εκκλησία Αγίου Πέτρου και Παύλου (τέλη 18ου αιώνα) και η διώροφη Μονή Βερναρδίνου (17ος - 18ος αιώνας).

* Το Παλιό (ξύλινο) Τζαμί
Υπάρχει στην περιοχή ένας παλιός θρύλος που μιλάει για την ίδρυση της πόλης από τη σύζυγο του Γκεντιμίνας, την Εύα. Ωστόσο σε γραπτές πηγές αναφέρεται για πρώτη φορά το 1397. Σύμφωνα με μια εκδοχή, το όνομα Ivye προέρχεται από το φιννοουγγρικό «yyv» - «πηγή του ποταμού».

Η κοινότητα των Τατάρων εγκαταστάθηκε εδώ το 1598.Υπάρχει ένα τζαμί σε λειτουργία , το οποίο χτίστηκε το 1884 με την έγκριση της Κόμισας Ελφρίντε Ζαμόισκα. Προς τιμήν της μάλιστα, εγκαταστάθηκε και μια αναμνηστική πλάκα μέσα στο τζαμί. Καθ' όλη τη διάρκεια της σοβιετικής περιόδου, το τζαμί στο Ίβιε ήταν το μόνο λειτουργικό μουσουλμανικό τζαμί στη Λευκορωσία. Η Ιβιέ θεωρείται η ανεπίσημη «πρωτεύουσα» των Λιπκάνων Τατάρων της Λευκορωσίας. Κάθε χρόνο πραγματοποιείται εδώ μια μουσουλμανική γιορτή, η οποία προσελκύει τους Λευκορώσους Τατάρους.

## Παραπομπές


## Εξωτερικοί σύνδεσμοι
* Στη μνήμη της Εβραϊκής κοινότητας της Ίβιε
* Φωτογραφίες στο Radzima.org
* Ιστοσελίδα της τοπικής τηλεόρασης "Ивье ТВ"
* Ίβιε στο Μνημειακό Μουσείο του Ολοκαυτώματος των Ηνωμένων Πολιτειών

Κατηγορία:Πόλεις της Λευκορωσίας
Κατηγορία:Λιπκάνοι Τάταροι
Κατηγορία:Στετλ
Κτέατος

Στην ελληνική μυθολογία, ο **Κτέατος** μαζί με τον δίδυμο αδελφό του Εύρυτο, ονομαζόταν Μολονίδες, προς τιμήν της μητέρας τους Μολιόνης.

Τα δύο αδέλφια, γιοι του Ποσειδώνα, γεννήθηκαν μέσα από ένα αυγό από ασήμι που είχε φορέσει η Μολιόνη. Ενώθηκαν από τη μέση, ή σύμφωνα με άλλη εκδοχή, ήταν όντα ανεξάρτητα μεταξύ τους, αλλά με τεράστια δύναμη.

Οι Μολονίδες συμμετείχαν σε γεγονότα, όπως το κυνήγι του Καλιδώνιου κάπρου, τον πόλεμο εναντίον του Νέστορα της Πύλου ή της άμυνα της Ηλείας, μπροστά από το στρατό που είχε συγκεντρώσει ο Ηρακλής, ταπεινωμένος από τον βασιλιά Αυγεία. Ήταν ακριβώς αυτή η δράση που προκάλεσε την πτώση του Κτεάτου και του αδελφού του, καθώς ο ήρωας, ο οποίος ηττήθηκε στο πεδίο της μάχης, ετοίμασε μια ενέδρα, όπου σκοτώθηκαν ανελέητα μαζί με τους καλύτερους στρατηγούς του Αυγεία.

Η μητέρα σου ανέθεσε σε κάποιον να διευκρινίσει το έγκλημα, και όταν έμαθε ποιος είχε σκοτώσει τα παιδιά τους, ζήτησε εκδίκηση εναντίον του Άργους, του κύριου συμμάχου του Ηρακλή, αλλά μετά από συμφωνία των δύο λαών, δεν τιμωρήθηκε ο θάνατος των Μολονιδών.

Από το γάμο του με τη Θερονίκη, κόρη του βασιλιά Δεξαμενού, είχε ένα γιο, τον Αμφίμαχο ο οποίος έλαβε αργότερα μέρος στον Τρωικό πόλεμο με την εντολή των Μολωνιδών.

Κατηγορία:Πρόσωπα της ελληνικής μυθολογίας
Μυροδάφνη Ιωαννίνων

Η **Μυροδάφνη** είναι ορεινό χωριό στο δήμο Δωδώνης του νομού Ιωαννίνων σε υψόμετρο 560 μέτρων.

## Γεωγραφικά - ιστορικά στοιχεία
Η Μυροδάφνη βρίσκεται σε πλαγιά του όρους Μακροβούνι και ανήκει στα λεγόμενα χωριά του Ξηροβουνίου. Απέχει 25 χιλιόμετρα νότια από την πόλη των Ιωαννίνων και 2 χλμ. ανατολικά της εθνικής οδού Άρτας - Ιωαννίνων. Προς τα βόρεια του χωριού βρίσκονται η Πέρδικα και τα Βασαίικα ενώ στα ανατολικά διέρχεται η Ιόνια Οδός.

Η παλιά ονομασία του οικισμού ήταν *Λαγάτρα* και με το όνομα αυτό αναφέρεται στα οθωμανικά στατιστικά κατάστιχα του 1895 ως τσιφλίκι του Καζά Ιωαννίνων με πληθυσμό 128 κατοίκους. Μετονομάστηκε το 1919, με το ΦΕΚ 184Α - 19/08/1919, σε Μυροδάφνη. Σύμφωνα με την απογραφή του 2011 αποτελεί τη τοπική κοινότητα Μυροδάφνης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 139 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Πολιτειακό Πολυτεχνείο της Καλιφόρνια

Το **Πολιτειακό Πολυτεχνείο της Καλιφόρνια** (αγγλικά: *California Polytechnic State University* ή, συνηθέστερα, *Cal Poly*) στο Σαν Λουίς Ομπίσπο είναι κρατικό πανεπιστήμιο των ΗΠΑ στην Πολιτεία της Καλιφόρνια. Το εν λόγω πανεπιστήμιο ιδρύθηκε το 1901 και κατά παράδοση δίδει ιδιαίτερη έμφαση και είναι γνωστό για τις επιδόσεις του στα αντικείμενα των Πολυτεχνικών και Γεωπονικών σχολών. Το Cal Poly διαφοροποιείται ως προς τις διδακτικές πρακτικές του στο ότι δίδει ιδιαίτερη σημασία στη μάθηση διά της εφαρμογής (learn by doing approach) η οποία ως φιλοσοφία εμπεριέχεται και στο ρητό του πανεπιστημίου "Discere Faciendo" (μάθε πράττοντας). Η προσέγγιση της εφαρμογής στην εκπαίδευση καθιστά το Cal Poly ιδιαίτερα επιθυμητό ανάμεσα στους υποψηφίους για εισαγωγή στην τριτοβάθμια εκπαίδευση στις ΗΠΑ. Τα χρώματα του Πανεπιστημίου είναι το πράσινο και το χρυσό. Κατά το 2016 στο πανεπιστήμιο φοιτούσαν συνολικά 21306 φοιτητές. Η έδρα του πανεπιστημίου βρίσκεται στην πόλη Σαν Λουίς Ομπίσπο, στην κεντρική Καλιφόρνια.

## Παραπομπές


Κατηγορία:Πανεπιστήμια στις Ηνωμένες Πολιτείες Αμερικής
Κατηγορία:Καλιφόρνια
Πολιτείες της Ινδίας ανά αριθμό ομιλητών της βεγγαλικής γλώσσας

Η παρακάτω είναι μια λίστα με τις πολιτείες της Ινδίας και ενωσιακές επικράτειες με σημαντικό ποσοστό πληθυσμού σε αυτές τις πολιτείες που ομιλεί τα Βεγγαλικά (μόνο τα μέλη και τις ενωσιακές επικράτειες όπου προσδιορίζεται ότι περισσότερο από το 0.01% του συνολικού πληθυσμού μιλά τα βεγγαλικά).
## 2001

## Παραπομπές


Κατηγορία:Βεγγαλική γλώσσα
Διαιρέσεις του Άσαμ

μικρογραφία|300x300εσ|Οι πέντε διαιρέσεις του Άσαμ
Η πολιτεία του Άσαμ στην Ινδία έχει πέντε περιφερειακές διαιρέσεις, που η καθεμία περιλαμβάνει μια σειρά από επαρχίες. Το πρόσωπο που είναι υπεύθυνο για τη διοίκηση της διαίρεσης έχει οριστεί ως *Επίτροπος Διαίρεσης*.

## Ιστορία
Το 1874, το Άσαμ συγκροτήθηκε ως επαρχία *Επικεφαλής Επιτρόπου* με έδρα το Σιλόνγκ, πάλαι ποτέ πρωτεύουσα του Άσαμ, που ανήκει τώρα στη Μεγκαλάγια. Για την καλύτερη διαχείριση των έξι επαρχιών, τις Γκοαλπάρα, Καμρούπ, Σονιτπούρ, Ναγκαόν (πρώην Νοουγκόνγκ), Σιβασαγκάρ (πρώην Σιμπσαγκάρ) και Λαχιμπούρ, (οι επαρχίες της κοιλάδας του Βραχμαπούτρα, ονομάζονταν επίσης Κοιλάδα Άσαμ), ο Δικαστής της Κοιλάδας Άσαμ έλαβε τη πρόσθετη αρμοδιότητα του επιτρόπου στο 1880. Το 1905, τα αξιώματα του Δικαστή και Επιτρόπου διαχωρίστηκαν στη Κοιλάδα Άσαμ, εκτός από την προσθήκη ένα ξεχωριστό γραφείο Επιτρόπου για τη διοίκηση των Επαρχιών Λόφου και Κοιλάδας Σούρμα.

## Κατάλογος διαιρέσεων

### Ιστορικές διαιρέσεις (μέχρι το 2015)

### Τρέχουσες διαιρέσεις

### Προτεινόμενες διαιρέσεις (νέο)

## Δημοτικές επιχειρήσεις

### Δημοτικές επιχειρήσεις (σήμερα)

* Γκουουαχάτι

### Δημοτικές επιχειρήσεις (προτεινόμενες)

* Ντιμπρουγκάρ

## Παλαιότερες αναγνωρισμένες και συνεχώς κατοικημένες αστικές περιοχές
Αυτός είναι ο κατάλογος των παλαιότερων αστικών περιοχών με βάση τα πρώτα χρόνια σχηματισμού των αστικών φορέων, πριν την ανεξαρτησία της Ινδίας το 1947.

## Σημειώσεις

## Παραπομπές

* 
* 

Κατηγορία:Γεωγραφία του Άσαμ
Θεριακήσι Ιωαννίνων

*Για οικισμό με το ίδιο όνομα δείτε το λήμμα: [[Θεριακήσι Αιτωλοακαρνανίας]]*

Το **Θεριακήσι** ή **Θεργιακήσι** (επίσημα *Θεριακήσιον*) είναι ορεινός οικισμός του νομού Ιωαννίνων στην Ήπειρο

## Γεωγραφικά - ιστορικά στοιχεία
Το Θεριακήσι βρίσκεται στις ανατολικές παρυφές του όρους Τόμαρος (Ολύτσικας) σε υψόμετρο 520 μέτρων. Απέχει 24,5 χλμ. νότια της πόλης των Ιωαννίνων και 2,5 χλμ. δυτικά από την εθνική οδό Άρτας - Ιωαννίνων. Ως οικισμός με το όνομα *Θιρεκήσι* αναφέρεται σε χειρόγραφο του 1613 της Ιεράς Μονής Βαρλαάμ των Μετεώρων. Το χωριό την περίοδο της τουρκοκρατίας κάηκε από Τουρκαλβανούς τον Οκτώβριο του 1912. Απελευθερώθηκε με τους Βαλκανικούς Πολέμους και το 1919 συστάθηκε ως κοινότητα με έδρα το ίδιο. Αξιοθέατα της ευρύτερης περιοχής είναι τα ερείπια αρχαίας ακρόπολης και το συγκρότημα του νερόμυλου και της νεροτριβής, στη τοποθεσία "Κουκουσιούνιστα", που έχει χαρακτηριστεί ως δείγμα της τοπικής, λαϊκής, ηπειρώτικης αρχιτεκτονικής. Για το χωριό δραστηριοποιούνται οι σύλλογοι: Αδελφότητα Θεριακησιωτών Ιωαννίνων «Ο Άγιος Γεώργιος» με έδρα τα Ιωάννινα (έτος ίδρυσης 1978), η Αδελφότητα Θεριακησιωτών με έδρα την Αθήνα και ο Αθλητικός και Εκπολιτιστικός Σύλλογος Θεριακησίου με έδρα το Θεριακήσι (1982).

## Διοικητικά στοιχεία
Σύμφωνα με το σχέδιο Καλλικράτης, μαζί με την Αγία Κυριακή, το Εισόδια Θεοτόκου και τη Καννέτα αποτελούν τη τοπική κοινότητα Θερακησίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει 179 μόνιμους κατοίκους.

## Εξωτερικοί σύνδεσμοι

* Θεριακήσι Ιωαννίνων. 
* Φωτογραφίες και video από το http://romiazirou.blogspot.com

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Καννέτα Ιωαννίνων

Η **Καννέτα** είναι ημιορεινό χωριό του νομού Ιωαννίνων στην Ήπειρο, το οποίο βρίσκεται στις ανατολικές παρυφές του όρους Τόμαρος (Ολύτσικας), ανάμεσα στο Θεριακήσι και στην εθνική οδό Άρτας - Ιωαννίνων και απέχει 22 χλμ. από τα Ιωάννινα. Ως οικισμός αναγνωρίστηκε το 1981. Σύμφωνα με το σχέδιο Καλλικράτης, μαζί με την Αγία Κυριακή, τα Εισόδια Θεοτόκου και το Θεριακήσι αποτελούν τη τοπική κοινότητα Θεριακησίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει 22 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Άγιος Νικόλαος Αιγίου

Ο **Άγιος Νικόλαος** είναι μικρός πεδινός οικισμός του Νομού Αχαΐας, αποτελεί τμήμα της Δημοτικής Κοινότητας Αιγίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως τμήμα του πρώην Δημοτικού διαμερίσματος Αιγίου.

Το χωριό βρίσκεται κτισμένο σε υψόμετρο 165 μέτρων περίπου.

## Γενικά στοιχεία
Πρόκειται για σχετικά καινούριο οικισμό καθώς αναγνωρίστηκε ως τέτοιος στις 19/03/1961, όταν και προσαρτήθηκε στον τότε Δήμο Αιγίου ακολουθώντας έκτοτε όλες τις διοικητικές μεταβολές του.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Νικολάου Αιγίου. eetaa.gr. Ανακτήθηκε: 17/06/2018.
* Ε.Ε.Τ.Α.Α. - Διοικητικές μεταβολές Δήμου/Κοινότητας Αιγίου/Αιγιέων (1835-2010). eetaa.gr. Ανακτήθηκε: 17/06/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Μπουφούσκια Αχαΐας

Τα **Μπουφούσκια** είναι ημιορεινό χωριό της Αιγιαλείας του νομού Αχαΐας σε υψόμετρο 400 μέτρων, το οποίο βρίσκεται Ν-ΝΑ. από το Αίγιο σε απόσταση 23 χλμ., δίπλα στο χείμαρρο Κερυνίτη. Η περιοχή του αριστερού πρανούς του προς την πεδιάδα του Αιγίου και το ανοιχτό φαράγγι που σχηματίζεται έχει χαρακτηριστεί ως Τοπίο Ιδιαίτερου Φυσικού Κάλους - ΤΙΦΚ. Το χωριό παλιότερα αναφερόταν με το όνομα Μπουφονόκια, μέχρι το 1912 οπότε διορθώθηκε σε Μπουφονάκια ή Μπουφούσκα. Το 1940 διορθώθηκε ξανά σε Μπουφούσκια. Σύμφωνα με την απογραφή του 2011 έχει πληθυσμό 61 κατοίκους και υπάγεται διοικητικά στη δημοτική ενότητα Πτέρης του Δήμου Αιγιαλείας.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Erga omnes

***Erga omnes*** είναι λατινική φράση η οποία χρησιμοποιείται συνήθως σε νομικά θέματα και έχει την έννοια: «έναντι όλων». Μια δικαστική απόφαση αναφέρεται ότι έχει ισχύ δεδικασμένου **', και ισχύει, δηλαδή για όλους, και όχι μόνο όσον αφορά τα συμβαλλόμενα / ενδιαφερόμενα μέρη (''inter partes)''. Ο όρος είναι, συνεπώς, σε αντίθεση για παράδειγμα με μια συμβατική υποχρέωση, η οποία ισχύει μόνο για τα μέρη που υπέγραψαν τη σύμβαση.

Στο διεθνές δίκαιο, δικαίωμα **' είναι ένα δικαίωμα που κάθε έθνος μπορεί να διεκδικήσει, ανεξάρτητα από τις συνθήκες που θα ήταν σε θέση να υπογράψει για τον εαυτό του (ιδιαίτερα για τους κατοίκους της επικράτειάς του ή των υπηκόων του, υπό την προϋπόθεση ότι θα έχουν αδικηθεί σε μια χώρα η οποία έχει υπογράψει τις ίδιες συνθήκες). Μια χώρα έχει το δικαίωμα να αντιταχθεί σε οποιαδήποτε πράξη πειρατείας, γενοκτονίας, δουλείας, βασανιστηρίων, ή φυλετικών διακρίσεων, που διαπράχθηκε στο έδαφός της από υπήκοο χώρας η οποία δεν καταδικάζει αυτές τις πράξεις, ή έχει διαπραχθεί εκτός του εδάφους της εναντίον ενός από τους υπηκόους της σε μια χώρα που καταδικάζει τις πράξεις αυτές, χωρίς καν να χρειάζεται να προσφύγει στη δική της δικαιοδοσία.

Η έννοια αυτή έχει αναγνωριστεί από το διεθνές Δικαστήριο, στην απόφασή του το 1970, στην υπόθεση Barcelona Traction μεταξύ Βελγίου και Ισπανίας (όπου τα ενδιαφερόμενα μέρη που επηρεάζονται από την απόφαση του ισπανικού δικαστηρίου ήταν βελγικής υπηκοότητας, αλλά μέτοχοι εταιρείας νόμιμα εγκατεστημένης στον Καναδά και στην οποία η Ισπανία αρνήθηκε να αναγνωρίσει τη νομιμότητα των συμφερόντων τους και το δικαίωμα διπλωματικής προστασίας από το Βέλγιο κατά τα ένδικα μέσα που παρουσιάζονται στην Ισπανία). Το Διεθνές Δικαστήριο αναγνώρισε με την απόφασή του το δικαίωμα της διπλωματικής προστασίας ** των δικαιωμάτων των φυσικών και νομικών προσώπων από τη χώρα ανάλογα με την εθνικότητά τους ή τη χώρα τους νόμιμης διαμονής, ανεξάρτητα από τον τόπο της νόμιμης διαμονής, ή των συμφερόντων τους.

Στο Μακεδονικό ονοματολογικό ζήτημα η συμφωνία που υπογράφηκε μεταξύ των δυο κρατών (Ελλάδας και ΠΓΔΜ), προέβλεπε ότι το νέο όνομα της χώρας Σεβέρνα Μακεντόνιγια (Βόρεια Μακεδονία) θα ισχύει *erga omnes*, έναντι όλων και όχι μόνο μεταξύ των δυο συμβαλλομένων κρατών.

## Αναφορές


## Εξωτερικοί σύνδεσμοι
* 

Κατηγορία:Λατινικές φράσεις
Κατηγορία:Νομικοί όροι
Μπραχμανμπάρια

Η **Μπραχμανμπάρια** (βεγγαλικά: ব্রাহ্মণবাড়ীয়া) είναι ιστορική πόλη του Μπανγκλαντές. Είναι η πρωτεύουσα της υποεπαρχίας Μπραχμανμπάρια Σαντάρ και της επαρχίας Μπραχμανμπάρια και η δεύτερη μεγαλύτερη πόλη μετά τη Κομίλα στο ανατολικό Μπαγκλαντές. Η Μπραχμανμπάρια είναι ένας από τους παλαιότερους δήμους στο Μπαγκλαντές, και ιδρύθηκε το 1769. Η Μπραχμανμπάρια ανακηρύχθηκε έδρα επαρχίας το 1984. Η δημοτική περιοχή έχει πληθυσμό 168.636 κατοίκων σύμφωνα με την Απογραφή του 2011. Η Μπραχμανμπάρια είναι γνωστή για το πεδίο φυσικού αερίου Τίτας, το πουτούλ νατς και γλυκά φαγητά όπως το τσαναμούχι. Ήταν ένα μέρος της μεγαλύτερης επαρχίας Κομίλα μέχρι το 1984. 

## Διοίκηση
Η Μπραχμανμπάρια έλαβε καθεστώς της πόλης το 1984. Τα όρια της πόλης περιέχουν το δήμο Σαντάρ, 12 τμήματα, 78 μαχάλλα, και 36 χωριά.

### Μητροπολιτικές γειτονιές
Ορισμένες από τις πλούσιες και πολυσύχναστες γειτονιές της Μπραχμανμπάρια είναι οι παρακάτω:

* Μέση της πόλης
* Μέντα
* Πάικ Παρά
* Κόλετζ Παρά
* Καζί Παρά
* Μόντια Παρά
* Ούλτσα Παρά
* Κάντι Παρά
* Σαράκ Μπαζάρ
* Σιμράιλ Κάντι
* Κέντρο της πόλης
* Μπιτζεσουόρ

## Δημογραφικά στοιχεία
Η επίσημη γλώσσα της Μπραχμανμπάρια είναι τα βεγγαλικά. Έχει ένα από τα μεγαλύτερα Μπάσα Σαχίτγια Κέντρα της χώρας. Τα αγγλικά είναι ευρέως διαδεδομένα στην πόλη. Υπάρχουν πολλά αγγλικά σχολεία εδώ. Πάνω από το 95% του πληθυσμού της πόλης είναι Μπενγκάλι. Η Μπραχμανμπάρια είναι ασφαλής τόπος διαμονής για τις μειονότητες.

## Γεωγραφία και κλίμα
αριστερά|μικρογραφία|Άποψη του ποταμού Τίτας από την Μπραχμανμπάρια
Η Μπραχμανμπάρια βρίσκεται στο κεντροανατολικό Μπαγκλαντές. Οι κοντινές πόλεις είναι η Ντάκα, η Κομίλα, το Ναραγιανγκάντζ και η Αγκαρτάλα. Αυτή η πόλη είναι στην όχθη του ποταμού Τίτας. Επίσης, υπάρχει ο ποταμός Μέγκνα στα δυτικά της Μπραχμανμπάρια.
Το κλίμα της Μπραχμανμπάρια είναι πολύ παρόμοιο με άλλες πόλεις του Μπαγκλαντές. Το καλοκαίρι είναι πολύ ζεστό. Ο Αύγουστος είναι ο ζεστότερος μήνας και ο Ιανουάριος είναι ο ψυχρότερος. Οι πλημμύρες είναι μια σημαντική ανησυχία για τους ανθρώπους στη Μπραχμανμπάρια, καθώς η πόλη έχει πληγεί από πλημμύρες για τέσσερις φορές μέσα σε μια δεκαετία. Οι ανεμοστρόβιλοι και οι μουσώνες Κααλμποϊσάχι τζορ χτυπούν σχεδόν κάθε χρόνο.

Η Μπραχμανμπάρια έχει τροπικό υγρό και ξηρό κλίμα.

### Γκαλερί

Αρχείο:Sunset in Brahmanbaria.JPG|Ηλιοβασίλεμα στον Τίτας.
Αρχείο:Beauty of Nature in Bangladesh.jpeg|Απόγευμα στον Τίτας.


## Δείτε επίσης

*Οικονομία της Μπραχμανμπάρια
*Κατάλογος κολλεγίων και πανεπιστημίων στην Μπραχμανμπάρια
*Τουρισμός στην Μπραχμανμπάρια

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μπανγκλαντές
Χελώνα η ελληνική

Η **χελώνα η ελληνική**, κοινώς **ελληνική χελώνα**, *Testudo graeca* Linnaeus, 1758 είναι ένα είδος χερσαίας χελώνας της οικογένειας Testudinidae. Μαζί με τη Μεσογειακή (*Testudo hermanni*) και την κρασπεδωτή χελώνα (*Testudo marginata*) αποτελούν τα τρία αυτόχθονα είδη χερσαίων χελωνών της Ελλάδας. Η χελώνα η ελληνική είναι ένα ζώο με πολύ μεγάλη διάρκεια ζωής, καθώς μπορεί να φτάσει τα 235 έτη, ενώ υπάρχουν και μη επαληθευμένες αναφορές για χελώνες που έφτασαν τα 360 έτη.

## Γεωγραφική κατανομή
Απαντάται γύρω από τη λεκάνη της Μεσογείου και ανατολικά μέχρι το Ιράν, ενώ υπάρχουν πληθυσμοί του είδους στη Β. Αφρική, τη Ν. Ευρώπη και τη Δ. Ασία. Στην Ελλάδα εντοπίζεται στην Κεντρική και Ανατολική Μακεδονία, τη Θράκη και αρκετά νησιά του Αιγαίου (Θάσος, Σαμοθράκη, Λήμνος, Λέσβος, Χίος, Σάμος, Λέρος, Κως, Σύμη και Σαλαμίνα). Επίσης έχει εισαχθεί από τον άνθρωπο σε αρκετά νησιά εκτός της φυσικής κατανομής της, όπως στην Κρήτη, όπου παρατηρούνται μεμονωμένοι πληθυσμοί του είδους. 

## Περιγραφή
Το μήκος χελύου (καβουκιού) δεν ξεπερνά τα 30 cm. Τα θηλυκά είναι συνήθως μεγαλύτερα από τα αρσενικά. Ο χρωματισμός και το μέγεθος του χελύου ποικίλλουν μεταξύ των διαφορετικών ατόμων του είδους. 

## Βιολογία
Τρέφεται κυρίως με φυτά και ασπόνδυλα. Τα θηλυκά γεννούν 1-12 αυγά σε τρύπες που σκάβουν σε μαλακό χώμα, τα οποία εκκολάπτονται μετά από περίπου 2,5 μήνες.

## Παραπομπές


Κατηγορία:Ερπετά της Ελλάδας
Κατηγορία:Ερπετά της Ευρώπης
Μπλε Τζαμί (Ερεβάν)

Το **Μπλε Τζαμί** ( και ) είναι σιιτικό τέμενος του 18ου αιώνα που βρίσκεται στο Ερεβάν της Αρμενίας. Κατά τη διάρκεια της σοβιετικής περιόδου, το τζαμί μετατράπηκε σε μουσείο. Μετά την ανακήρυξη της αρμενικής ανεξαρτησίας, το κτίριο ανακαινίστηκε με την υποστήριξη της ιρανικής κυβέρνησης και άρχισε πάλι τη λειτουργία του ως χώρος λατρείας, εξυπηρετώντας κυρίως τους Ιρανούς που διαμένουν στη χώρα. Παράλληλα, είναι το μόνο ενεργό τζαμί στην Αρμενία.

## Γενικά στοιχεία

### Ιστορικό υπόβαθρο
Το Ερεβάν και η ευρύτερη περιοχή του βρίσκονταν ήδη από τον 14ο αιώνα υπό μουσουλμανικό έλεγχο, ενώ από τον 16ο αιώνα, κυρίως μετά τη συνθήκη της Αμάσειας (1555) που έθεσε τέρμα στον πολυετή πόλεμο ανάμεσα στην Οθωμανική Αυτοκρατορία και τη δυναστεία των Σαφαβιδών, μέχρι και τις πρώτες δεκαετίες του 19ου αιώνα ήταν επαρχία της Περσίας.

### Το τζαμί
Το τζαμί βρίσκεται στη Λεωφόρο Μαστότς στο διαμέρισμα Κέντρον της πόλης και η κατασκευή του χρονολογείται στο β΄ μισό του 18ου αιώνα και συγκεκριμένα κατά τη διάρκεια της δεκαετίας του 1760, επί Χουσεΐν Αλή Χαν, κυβερνήτη του Ερεβάν. Το τζαμί διαθέτει κεντρική αίθουσα προσευχής έκτασης 442 τετραγωνικών μέτρων, κύριο θόλο ύψους 20 μέτρων ύψος με μιναρέ 24 μέτρων, βιβλιοθήκη και μεντρεσέ με 28 μικρά κελιά που είναι όλα διατεταγμένα γύρω από μια αυλή. Το συνολικό συγκρότημα καταλαμβάνει έκταση 7.000 τετραγωνικών μέτρων. 

Κατά τη διάρκεια της σοβιετικής περιόδου, το Μπλε Τζαμί στέγασε από το 1931 το Μουσείο της πόλης του Γερεβάν. Μετά την ανεξαρτητοποίηση της Αρμενίας, το μουσείο μεταφέρθηκε και το τζαμί αποκαταστάθηκε με χρηματοδότηση της ιρανικής κυβέρνησης και λειτουργεί εκ νέου ως τόπος θρησκευτικής λατρείας. Η κυριότητα του τζαμιού έχει παραχωρηθεί από την αρμενική κυβέρνηση στο Ιράν.

## Εικόνες

Αρχείο:Eriwan Gök Jami (Foto Sarre MIK Pl 9088).jpg|Το Μπλε Τζαμί σε φωτογραφία του 1897.
Αρχείο:Blue Mosque Entrance.jpg|Η είσοδος του τζαμιού.
Αρχείο:Blue Mosque (minaret), Yerevan, Armenia.jpg|Μιναρές του Μπλε Τζαμιού.
Αρχείο:2014 Erywań, Błękitny Meczet, wnętrze (01).jpg|Άποψη από το εσωτερικό του τζαμιού.
Αρχείο:Գոյ մզկիթը (1917).jpg|Το Μπλε Τζαμί σε πίνακα του Πάνος Τερλεμεζιάν (1917)


## Παραπομπές


## Βιβλιογραφία
*Timothy C. Dowling, *Russia at War. From the Mongol Conquest to Afghanistan, Chechnya, and Beyond*, ABC-CLIO, 2014.
*Hrant A. Hovhannessian, *The Museums of Yerevan*, Hayastan Publishing, Yerevan 1986.

Κατηγορία:Τζαμιά
Κατηγορία:Κτίρια και κατασκευές στο Γερεβάν
Κατηγορία:Θρησκευτικά κτίρια και κατασκευές στην Αρμενία
Ανάγυια

Η **Ανάγυια** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Οτέσεβο

Το **Οτέσεβο** () είναι χωριό στον Δήμο Ρέσεν της Βόρειας Μακεδονίας. Το Οτέσεβο, που βρίσκεται στην όχθη της μεγάλης Πρέσπας, απέχει περίπου 14 χιλιόμετρα από το δημοτικό κέντρο της Ρέσεν. Το χωριό είναι έρημο.

Υπάρχουν κάποια κοντινά θέρετρα στη λίμνη.

## Δημογραφικά
Η τελευταία απογραφή κατά την οποία το Οτέσεβο είχε ακόμη μόνιμους κατοίκους ήταν το 1981.

## Παραπομπές


Κατηγορία:Χωριά της Βόρειας Μακεδονίας
Βλάσης Γιαννόλας

Ο **Βλάσης Γιαννόλας** (1877–1922) ήταν Έλληνας ιατρός και λόγιος.

## Βιογραφικά στοιχεία
Γεννήθηκε το 1877 στην Κέρκυρα. Στη συνέχεια σπούδασε βιολογία και ιατρική στα πανεπιστήμια του Λονδίνου, του Βερολίνου και της Πάντοβα. Από το 1900 εγκαταστάθηκε και δραστηριοποιήθηκε στο Κάιρο. Εκεί το 1921 εξέδωσε το μοναδικό του σύγγραμμα, με τίτλο *Ευθύνη και ελευθερία*. Στο έργο αυτό παρουσιάζει έναν απολογισμό των αγαθών που προκύπτουν από τις ατομικές ελευθερίες, ενώ παρουσιάζει την ανάγκη απλοποίησης της ορθογραφίας της ελληνικής γλώσσας και της κατάργησης των πνευμάτων και του τονισμού, που ο ίδιος στο έργο του δεν χρησιμοποίησε. Επιθυμούσε μία γλώσσα η οποία να πλησιάζει στην καθομιλουμένη και να εξυπηρετεί τον άνθρωπο και την επικοινωνία. Πέθανε το 1922 στο Κάιρο.

## Παραπομπές


## Εξωτερικοί σύνδεσμοι
*Βλάσης Γιαννόλας στον ''Πανδέκτη'' του Εθνικού Ιδρύματος Ερενών.

Κατηγορία:Έλληνες ιατροί του 20ού αιώνα
Κατηγορία:Έλληνες λόγιοι του 20ου αιώνα